**Tisztelt Képviselő Testület!**

A Csorvási Polgárőrség Közhasznú Szervezet az alábbi tájékoztatást adja a 2017. évi tevékenységéről.

**1./ Az Egyesület székhelye: 5920 Csorvás, Rákóczi utca 26.**

**2./ Az Egyesület működési területe: Csorvás közigazgatási területe.**

**3./ Az Egyesület jogállása:** Az Egyesület közhasznú szervezet, amely önálló ügyvezető szervvel: elnökséggel, valamint önálló költségvetéssel rendelkezik, továbbá társult tagja a Békés Megyei Polgárőr Szövetségnek és az Országos Polgárőr Szövetségnek.

Működésünk elveit és alapvető szabályait Magyarország alaptörvénye, a Polgári Törvénykönyv 2013. évi V. törvény, a 2011. évi CLXXV. törvény, az egyesületi jogról, a közhasznú jogállásról, valamint a civil szervezetek működéséről és támogatására vonatkozó rendelkezései határozzák meg.

**4./ Egyesület vezető-tisztségviselői:** Elnöke: Makszi József (5920 Csorvás, Katona J. utca 4. szám alatti lakos) Elnök helyettes: Vargáné Szabó Szilvia (5920 Csorvás, Kölcsey utca 3. szám alatti lakos) Gazdasági elnökhelyettes: Könyves László (5920 Csorvás, Széchenyi utca 19/1. szám alatti lakos)

Egyesületünk létszáma 29 fő

**Technikai eszközök:** - Saját szolgálati gépjárműve van az egyesületnek (Chevrolet Aveo)

 - Az egyesület az Önkormányzat támogatásának köszönhetően saját irodával rendelkezik, az iroda felszereltsége: számítógép, nyomtató, internet, irodabútorok.

 - A polgárőreink munkaruházata – téli ruházat kivételével – teljes körűen biztosított.

 - A polgárőr autóban található: forgalomirányító tárcsa, fényképezőgép, elemlámpa, 2 db jó láthatósági mellény, 2 db esőkabát.

 - A gépjármű fel van matricázva; mágneses talppal rögzített „Polgárőrség” felirat a tetején, ami több funkciós (folyamatosan világít, villog stb.), valamint sárga villogóval van ellátva.

**Az Egyesület céljai és feladatai**

**5./ A Polgárőr Egyesület kiemelt célja és alapfeladatai:**

A helyi közrend és közbiztonság védelme, a bűnmegelőzésben való közreműködés, az állampolgárok személyi biztonságának védelme, az állami, önkormányzati és állampolgári vagyonvédelem elősegítése, a lakossági biztonságérzet növelése, a lakosság és a bűnüldöző szervek közötti bizalom és együttműködés erősítése. Rendkívüli vészhelyzetek esetében a védekezésben való részvétel, a károk megelőzésében és elhárításában való részvétel, a helyreállítás és újjáépítés feladataiban való részvétel.

**6./ A célok megvalósítása érdekében végzendő feladatok:**

A helyi közrend és közbiztonság védelme, valamint bűnmegelőzésben való közreműködés érdekében közterületi járőrszolgálatot végez, valamint figyelőszolgálatot, a közúti balesetek helyszínén, valamint bölcsődék, óvodák, iskolák közvetlen közelében jelzőőri tevékenységet lát el.

A bűncselekmények elkövetését elősegítő és a közbiztonságot veszélyeztető körülményekről tájékoztatja a rendőri és más intézkedésekre jogosult szerveket.

A bűnügyileg és közbiztonságilag fertőzött és veszélyeztetett területeken a személyi biztonság, az ingó és ingatlan vagyontárgyak védelme érdekében járőrszolgálatot szervez.

A tetten ért bűnelkövetőket haladéktalanul átadja a legközelebbi rendőr szervnek, vagy rendőrnek.

Jelzést ad a gyermek- és fiatalkorú értelmi, erkölcsi,testi fejlődését súlyosan veszélyeztető eseményekről, amikor bűnmegelőző és közbiztonsági jellegű védő, óvó intézkedések meglétét tartja szükségesnek.

A bűnmegelőzés és a közbiztonság érdekében reklám és propaganda tevékenységet végez, együttműködve a helyi rendőri szervekkel.

**7./ A Polgárőr Egyesület** az előzőekben meghatározott alapfeladatán felül a következő kiegészítő feladatokat végzi: A katasztrófavédelemben való közreműködés, a baleset megelőzésben, a fogyatékos személyek védelme, a képfelvétel, rendezvények helyszínének biztosítása, a bűnmegelőzési és közbiztonsági, valamint baleset-megelőzési bizottság munkájában való közreműködés, a körözött tárgyak és személyek felkutatásában, valamint oktatási, kulturális ismeretterjesztő tevékenység vállalása.

A 2017-es évben a Csorvási Polgárőrség Közhasznú Szervezet az alábbi közhasznú tevékenységet végezte.

**8./ Az együttműködési megállapodásban foglalt feladatokat végrehajtottuk.**

A polgárőr egyesület vállalta, hogy a működési területét érintő közterületi jogsértések visszaszorítása, megelőzése érdekében a tagjai közterületen, közutakon, forgalmas nyilvános helyeken, közlekedési csomópontokban történő jelenléte útján hozzájárul a lakosság biztonságérzetének növeléséhez, a bűnmegelőzési feladatok hatékony ellátásához. A polgárőr egyesület alapfeladatként a helyi közrend és közbiztonság védelme, valamint a bűnmegelőzésben való közreműködés érdekében közterületi járőrszolgálatot, figyelőszolgálatot, a közúti baleset helyszínén, valamint bölcsőde, óvoda, általános iskola közvetlen közelében jelzőőri tevékenységet lát el.

**Polgárőrök közös szolgálatok** során sport, kulturális, bűnügyi feladatokban közreműködés, bűn és baleset megelőzési, akciók (fokozott ellenőrzések), temető biztosításban, gyalogátkelőhely biztosításban, eltűnt személy felkutatásában vettek részt.

**A 2017-es évben az alábbiak szerint alakult a teljesített szolgálati óraszám:**

* Rendőrséggel közös szolgálat: 827 órában láttunk el közös szolgálatot. Ebben 6 fő rendőr és 14 fő polgárőr vett részt.
* Gyalogátkelőhelyen 184 óra szolgálatot láttunk el. 6 fő polgárőr vett részt a feladat végrehajtásában.
* A temetőkben és környékén 786 órában voltunk jelen, 12 fővel.
* Sport rendezvényen 15 esetben, 270 órában állandó 6 fővel voltunk jelen.
* Rendezvénybiztosításban 11 alkalommal, 46 fővel, 671 órában vettünk részt.
* Vasútbiztonsági feladatok 30 alkalommal, 12 fővel 533 órában voltunk jelen.
* Diszpécser szolgálat 366 nap, 24 órás szolgálatban 8760 órát teljesítettünk.
* Polgárős önálló szolgálat 171 fővel, 3130 órában.
* Összes önálló szolgálat 2017. évben 14.334 óra volt.
* A 2017. év összes óraszáma 15.161 óra.

**9./ Tett intézkedések:**

Polgárőr jelzésre több esetben történt, hogy a rendőrség fokozott járőrözést tartott a településeken, mert gyanús autót, illetve személyeket figyeltek meg a polgárőrök.

Egyre kevesebb esetben bukkannak fel fémkereskedők a város területén. Ez köszönhető a lakosság aktív részvételének a megelőzésben, ugyanis ha megjelennek azonnal jelzik az elérhetőségünkön felénk, hogy kik; hányan;milyen járművel és merre mozognak. Ezután a helyi körzeti megbízottak küldik el őket a településről.

A lakosság biztonságérzetének növelése érdekében különösen a decemberi hónapban, de az egész évben próbáltunk a boltok előtt jelen lenni a településen.

A téli időszakban részt veszünk tanyaszolgálatban is.

Az együttműködési megállapodásban foglalt rendszeres tájékoztatás megtörténik, minden hónap első munkanapján. Minden hónap első munkanapjáig a polgárőr egyesületünk az előző havi kimutatást az erre rendszeresített kimutatásban, írásban (interneten) biztosítja a rendőrség meghatározott személye részére.

**10./ Támogatások:**

A szervezet 2017-es évi bevételét képezte, a tagdíjból beszedett **30.000 Ft**; valamint Békés Megyei Polgárőr Szövetségtől pályázat útján elnyert **270.000 Ft**. A Csorvási Gazdák ZRT is támogatta a csoportot **100.000 Ft-tal**, valamint Csorvás Város Önkormányzata **50.000Ft-ot** adott rendezvénybiztosítás jogcímen, valamint még **50.000Ft-ot** jutalmazás címen Megyei Polgárőr napra. Az egyesület az 1% adó visszatérítésből **172.503Ft-ot** kapott; valamint az MLSZ-től **80.000 Ft** célirányos támogatást; valamint az Országos Polgárőr Szövetségtől **132.000 Ft-ot** célirányos támogatásként (*cégautó adó költsége)*.

Távlati célunk a ruházat kiegészítése téli felszereléssel. A gépkocsiba technikai eszközök vásárlása (éjjellátó készülék, távcső, keresőlámpa, fedélzeti kamera, navigációs rendszer). Ezeket a célokat csak akkor tudjuk megvalósítani, ha megfelelő összegű anyagi háttér áll rendelkezésre.

Tisztelt Képviselő Testület! Kérem a tájékoztatóm megvitatását és tudomásul vételét!

Csorvás, 2018. május 15.

Makszi József